CELEX: 42013X0824(01)
Language: fi
Date: 2013-08-24 00:00:00
Title: Yhdistyneiden Kansakuntien Euroopan talouskomission (UN/ECE) sääntö nro 80 – Yhdenmukaiset vaatimukset, jotka koskevat suurten henkilöajoneuvojen istuinten hyväksymistä ja tällaisten ajoneuvojen hyväksymistä istuinten ja niiden kiinnityspisteiden lujuuden osalta

24.8.2013   
            
            
               FI
            
            
               Euroopan unionin virallinen lehti
            
            
               L 226/20
            
         Vain alkuperäiset UNECE:n tekstit ovat kansainvälisen julkisoikeuden mukaan sitovia. Tämän säännön asema ja voimaantulopäivä on hyvä tarkastaa UNECE:n:n asiakirjan TRANS/WP.29/343 viimeisimmästä versiosta. Asiakirja saatavana osoitteessa:
   http://www.unece.org/trans/main/wp29/wp29wgs/wp29gen/wp29fdocstts.html
   Yhdistyneiden Kansakuntien Euroopan talouskomission (UN/ECE) sääntö nro 80 – Yhdenmukaiset vaatimukset, jotka koskevat suurten henkilöajoneuvojen istuinten hyväksymistä ja tällaisten ajoneuvojen hyväksymistä istuinten ja niiden kiinnityspisteiden lujuuden osalta
   Sisältää kaiken voimassa olevan tekstin seuraaviin asti:
   säännön muutossarja 03 – Voimaantulopäivä: 26. heinäkuuta 2012
   SISÄLTÖ
   
               1.
            
            Soveltamisala
         
               2.
            
            Määritelmät
         
               3.
            
            Hyväksynnän hakeminen
         
               4.
            
            Hyväksyntä
         
               5.
            
            Istuimia koskevat vaatimukset
         
               6.
            
            Ajoneuvotyypin istuimien kiinnityspisteitä koskevat vaatimukset
         
               7.
            
            Ajoneuvotyypin istuinten asennusta koskevat vaatimukset
         
               8.
            
            Tuotannon vaatimustenmukaisuus
         
               9.
            
            Seuraamukset vaatimustenmukaisuudesta poikkeavasta tuotannosta
         
               10.
            
            Istuintyypin ja/tai ajoneuvotyypin muutokset ja hyväksynnän laajentaminen
         
               11.
            
            Tuotannon lopettaminen
         
               12.
            
            Siirtymäsäännökset
         
               13.
            
            Hyväksyntätesteistä vastaavien tutkimuslaitosten ja tyyppihyväksyntäviranomaisten nimet ja osoitteet
         LISÄYKSET
   
               1
            
            Testausmenettelyt istuimia varten 5 kohdan mukaisesti ja/tai kiinnityspisteitä varten 6.1.2 kohdan mukaisesti ja/tai sivuttain suunnattujen istuinten asennusta varten lisäyksessä 7 olevan 3 kohdan mukaisesti
         
               2
            
            Testausmenettelyt ajoneuvon kiinnityspisteitä varten 6.1.1 kohdan mukaisesti
         
               3
            
            Suoritettavat mittaukset
         
               4
            
            Hyväksyttävyysperusteiden määrittäminen
         
               5
            
            Staattisen testin vaatimukset ja menettely
         
               6
            
            Istuimien selkänojan takaosan energianvaimennusominaisuudet
         
               7
            
            Sivuttain suunnatuilla istuimilla olevien matkustajien suojaamista 7.4.4 kohdan mukaisesti koskevat vaatimukset
         LIITTEET
   
               1
            
            Ilmoitus istuintyypin tai -tyyppien hyväksynnän myöntämisestä, laajentamisesta, epäämisestä, peruuttamisesta tai tuotannon lopettamisesta sen (niiden) lujuuden osalta säännön nro 80 nojalla
         
               2
            
            Ilmoitus ajoneuvotyypin hyväksynnän myöntämisestä, laajentamisesta, epäämisestä, peruuttamisesta tai tuotannon lopullisesta keskeyttämisestä istuimen kiinnityspisteiden lujuuden osalta säännön nro 80 nojalla
         
               3
            
            Hyväksyntämerkkien sijoittelu
         
               4
            
            Menettely moottoriajoneuvojen istumapaikkojen H-pisteen ja todellisen ylävartalokulman määrittämiseksi
         1.   SOVELTAMISALA
   
               1.1
            
            
               Tämän säännön soveltamisalaan kuuluvat seuraavat:
               
                           a)
                        
                        
                           eteenpäin suunnatuiksi asennettavat matkustajien istuimet luokkien M2 ja M3 alaluokkiin II, III ja B kuuluvissa ajoneuvoissa (1)
                           
                        
                     
                           b)
                        
                        
                           luokkien M2 ja M3 alaluokkiin II, III ja B (1) kuuluvat ajoneuvot niiden matkustajien istuinten kiinnityspisteiden ja istuinten asennuksen osalta.
                        
                     
                           c)
                        
                        
                           Sitä ei sovelleta taaksepäin oleviin istuimiin eikä mihinkään tällaisiin istuimiin asennettuun pääntukeen.
                        
                     
         
               1.2
            
            
               Valmistajan pyynnöstä katsotaan, että säännön nro 17 nojalla hyväksytyt luokan M2
                   (1) ajoneuvot ovat tämän säännön vaatimusten mukaisia.
            
         
               1.3
            
            
               Ajoneuvot, joiden istuimista osalle on myönnetty säännön nro 14 7.4 kohdassa tarkoitetuttu poikkeus, on hyväksyttävä tämän säännön mukaisesti.
            
         
               1.4
            
            
               Sivuttain suunnattuja istuimia ei saa asentaa luokkien M2 (alaluokka II, III ja B) ja M3 (alaluokka II, III ja B) ajoneuvoihin.
            
         
               1.5
            
            
               Valmistajan pyynnöstä ja tutkimuslaitoksen ja sopimuspuolen tyyppihyväksyntäviranomaisen suostumuksella voidaan hyväksyntä myöntää luokan M3 (alaluokka III tai B) ajoneuvoille, joiden suurin teknisesti sallittu kuormitettu massa on yli 10 tonnia ja joissa sivuttain suunnatut istuimet on sijoitettu yhteen ryhmään ajoneuvon takaosaan siten, että ne muodostavat enintään 10 istuinta käsittävän yhtenäisen tilan. Tällaiset sivuttain suunnatut istuimet on varustettava vähintään pääntuella sekä kiristimellä varustetulla kaksipisteturvavyöllä, joka on tyyppihyväksytty säännön nro 16 mukaisesti. Lisäksi niiden turvavöiden kiinnityspisteiden on oltava säännössä nro 14 vahvistettujen vaatimuksiin pohjautuvien mitta- ja lujuusvaatimusten mukaisia. On kuitenkin otettava huomioon, että istuin on sivuttain eikä eteenpäin suunnattu, eikä testeistä tai tarkastuksista saa luopua tällä perusteella. Ilmoituslomakkeessa (liite 2) on oltava maininta siitä, että sivuttain suunnatut istuimet on hyväksytty tämän kohdan mukaisesti. Tällaisia hyväksyntiä ei voida enää myöntää 1. marraskuuta 2014 jälkeen tai sivuttain suunnattuja istuimia koskevien yhdenmukaisten testausmääräysten (tämä sääntö) sekä tällaisia istumia turvavöiden kiinnityspisteiden osalta koskevien määräysten (sääntö nro 14) ja turvavöillä varustettuja ajoneuvoja koskevien määräysten (sääntö nro 16) hyväksymisestä lähtien, sen mukaan, mikä päivämääristä on aikaisempi.
            
         
               1.6
            
            
               Edellä olevaa 1.4 kohtaa ei sovelleta ambulansseihin eikä puolustusvoimien, väestönsuojeluviranomaisten, palolaitosten ja yleisen järjestyksen ylläpitämisestä vastuussa olevien viranomaisten käyttöön tarkoitettuihin ajoneuvoihin.
            
         
               1.7
            
            
               Edellä olevaa 1.4 kohtaa ei sovelleta luokan M3 (alaluokka III tai B) ajoneuvoihin, joiden suurin teknisesti sallittu kuormitettu massa on yli 10 tonnia ja joissa on sivuttaissuuntaiset istuimet, sillä edellytyksellä, että 7.4 kohdan vaatimukset täyttyvät.
            
         2.   MÄÄRITELMÄT
   Tässä säännössä:
   
               2.1
            
            
               ’Istuimen hyväksynnällä’ tarkoitetaan istuintyypille osana myönnettävää hyväksyntää eteenpäin suunnattujen istuinten matkustajien suojan suhteen istuinten lujuuden ja niiden selkänojien rakenteen osalta.
            
         
               2.2
            
            
               ’Ajoneuvon hyväksynnällä’ tarkoitetaan ajoneuvotyypin hyväksyntää niiden ajoneuvon rakenteen osien lujuuden osalta, joihin istuimet on määrä kiinnittää, ja istuimien asennuksen osalta.
            
         
               2.3
            
            
               ’Istuintyypillä’ tarkoitetaan istuimia, jotka eivät eroa toisistaan seuraavien olennaisten ominaisuuksien osalta, jotka voivat vaikuttaa niiden lujuuteen ja vaaratekijöihin:
               
                           2.3.1
                        
                        
                           kuormitusta kantavien osien rakenne, muoto, mitat ja materiaalit
                        
                     
                           2.3.2
                        
                        
                           istuimen selkänojan säätö- ja lukitusjärjestelmän tyypit ja mitat
                        
                     
                           2.3.3
                        
                        
                           kiinnityslaitteiden ja tukien (esim. jalkojen) mitat, rakenne ja materiaalit.
                        
                     
         
               2.4
            
            
               ’Ajoneuvotyypillä’ tarkoitetaan ajoneuvoja, jotka eivät eroa toisistaan seuraavilta olennaisilta ominaisuuksiltaan:
               
                           2.4.1
                        
                        
                           tämän säännön kannalta merkittävät rakenteelliset ominaisuudet ja
                        
                     
                           2.4.2
                        
                        
                           ajoneuvoon mahdollisesti asennetun istuimen (istuinten) tyyppi tai tyypit.
                        
                     
         
               2.5
            
            
               ’Istuimella’ tarkoitetaan ajoneuvossa käytettäväksi tarkoitettua ja yhden tai usean täysikasvuisen henkilön istuttavaa rakennetta, joka voidaan kiinnittää ajoneuvon rakenteeseen, verhoiluineen ja kiinnityslaitteineen. Suuntauksen mukaan istuimet jaetaan seuraavasti:
               
                           2.5.1
                        
                        
                           ’Eteenpäin suunnatulla istuimella’ tarkoitetaan istuinta, jota voidaan käyttää ajoneuvon liikkuessa ja joka on suunnattu ajoneuvon etuosaa kohti siten, että istuimen pystysuuntaisen symmetriatason ja ajoneuvon pystysuuntaisen symmetriatason välinen kulma on pienempi kuin + 10 tai – 10 astetta.
                        
                     
                           2.5.2
                        
                        
                           ’Taaksepäin suunnatulla istuimella’ tarkoitetaan istuinta, jota voidaan käyttää ajoneuvon liikkuessa ja joka on suunnattu ajoneuvon takaosaa kohti siten, että istuimen pystysuuntaisen symmetriatason ja ajoneuvon pystysuuntaisen symmetriatason välinen kulma on pienempi kuin + 10 tai – 10 astetta.
                        
                     
                           2.5.3
                        
                        
                           ’Sivuttain suunnatulla istuimella’ tarkoitetaan istuinta, jota voidaan käyttää ajoneuvon liikkuessa ja joka on suunnattu ajoneuvon etuosaa kohti siten, että istuimen pystysuuntaisen symmetriatason ja ajoneuvon pystysuuntaisen symmetriatason välinen kulma on 90 (± 10) astetta.
                        
                     
         
               2.6
            
            
               ’Erillisellä istuimella’ tarkoitetaan yhden matkustajan istuttavaksi suunniteltua ja rakennettua istuinta.
            
         
               2.7
            
            
               ’Kaksoisistuimella’ tarkoitetaan kahden matkustajan vierekkäin istuttavaksi suunniteltua ja rakennettua istuinta. Kaksi vierekkäistä istuinta, jotka eivät ole keskenään yhteydessä, on katsottava kahdeksi erilliseksi istuimeksi.
            
         
               2.8
            
            
               ’Istuinrivillä’ tarkoitetaan vähintään kolmen matkustajan vierekkäin istuttavaksi suunniteltua ja rakennettua istuinta. Useaa vierekkäin ryhmiteltyä erillistä istuinta tai kaksoisistuinta ei katsota istuinriviksi.
            
         
               2.9
            
            
               ’Istuintyynyllä’ tarkoitetaan sitä istuimen osaa, joka on sijoitettu lähes vaakasuoraan ja suunniteltu istuvan matkustajan alustaksi.
            
         
               2.10
            
            
               ’Istuimen selkänojalla’ tarkoitetaan sitä istuimen osaa, joka on lähes pystysuora ja suunniteltu matkustajan selän, hartioiden ja mahdollisesti pään tueksi.
            
         
               2.11
            
            
               ’Säätöjärjestelmällä’ tarkoitetaan laitetta, jonka avulla istuin tai istuimen osa voidaan säätää käyttäjälle sopivaan asentoon.
            
         
               2.12
            
            
               ’Siirtojärjestelmällä’ tarkoitetaan laitetta, jonka avulla istuinta tai jotakin sen osaa voidaan portaattomasti siirtää sivu- tai pituussuunnassa, jotta matkustajien pääsy ajoneuvoon helpottuisi.
            
         
               2.13
            
            
               ’Lukitusjärjestelmällä’ tarkoitetaan laitetta, jonka avulla istuin ja sen osat lukitaan istuimen käyttöasentoon.
            
         
               2.14
            
            
               ’Kiinnityspisteellä’ tarkoitetaan ajoneuvon lattian tai korin osaa, johon istuin voidaan kiinnittää.
            
         
               2.15
            
            
               ’Kiinnityslaitteilla’ tarkoitetaan pultteja tai muita osia, joita käytetään istuimen kiinnittämiseen ajoneuvoon.
            
         
               2.16
            
            
               ’Vaunulla’ tarkoitetaan testauslaitteistoa, joka on tehty ja jota käytetään sellaisten liikenneonnettomuuksien dynaamiseen jäljittelyyn, joihin liittyy nokkakolari.
            
         
               2.17
            
            
               ’Lisäistuimella’ tarkoitetaan testattavan istuimen taakse vaunuun nukkea varten asennettua istuinta. Tämän istuimen on vastattava ajoneuvossa testattavan istuimen takana käytettävää istuinta.
            
         
               2.18
            
            
               ’Vertailutasolla’ tarkoitetaan nuken kantapäiden kosketuspisteiden kautta kulkevaa tasoa, jota käytetään H-pisteen ja todellisen ylävartalokulman määrittämiseen moottoriajoneuvojen istumapaikoissa liitteen 4 ohjeiden mukaisesti.
            
         
               2.19
            
            
               ’Vertailukorkeudella’ tarkoitetaan istuimen yläreunan korkeutta vertailutasosta.
            
         
               2.20
            
            
               ’Nukella’ tarkoitetaan eteenpäin suunnattujen istuinten osalta Hybrid II:n tai III:n (2) eritelmiä vastaavaa nukkea tai sivuttain suunnattujen istuinten osalta nukkea, joka vastaa säännön nro 95 liitteen 6 mukaisia sivutörmäysnuken eritelmiä.
            
         
               2.21
            
            
               ’Viitealueella’ tarkoitetaan kahden pituussuuntaisen, toisistaan 400 mm:n etäisyydellä ja H-pisteeseen nähden symmetrisesti sijaitsevan pystytason välissä olevaa tilaa, joka määritetään säännön nro 21 liitteessä 1 kuvatulla tavalla kiertämällä päätä edustavaa laitetta pystysuorasta vaakasuoraan asentoon. Laite on kohdistettava mainitussa säännön nro 21 liitteessä kuvatulla tavalla ja asetettava enimmäispituuteensa eli 840 mm:iin ja vähimmäispituuteensa eli 736 mm:iin mainitun tilan edelleen rajoittamiseksi.
            
         
               2.22
            
            
               ’Kolmipistevyöllä’ tarkoitetaan tässä säännössä myös vöitä, joissa on enemmän kuin kolme kiinnityspistettä.
            
         
               2.23
            
            
               ’Istuinten välisellä tilalla’ tarkoitetaan samansuuntaisten istuinten osalta vaakatasossa 620 mm:n korkeudella lattiasta mitattua etäisyyttä istuimen selkänojan etupinnan ja sen edellä olevan istuimen selkänojan takapinnan välillä.
            
         3.   HYVÄKSYNNÄN HAKEMINEN
   
               3.1
            
            
               Istuimen valmistajan tai tämän valtuutetun edustajan on tehtävä istuinta koskeva hyväksyntähakemus.
            
         
               3.2
            
            
               Ajoneuvon valmistajan tai tämän valtuutetun edustajan on tehtävä ajoneuvoa koskeva hyväksyntähakemus.
            
         
               3.3
            
            
               Istuimen tai ajoneuvon hyväksyntää koskevaan hakemukseen on liitettävä jäljempänä mainitut asiakirjat kolmena kappaleena ja seuraavat tiedot:
               
                           3.3.1
                        
                        
                           Istuimen hyväksyntä:
                           
                                       3.3.1.1
                                    
                                    
                                       istuimen, sen kiinnityslaitteiden ja sen säätö-, siirto- ja lukitusjärjestelmien yksityiskohtainen kuvaus
                                    
                                 
                                       3.3.1.2
                                    
                                    
                                       tarkoituksenmukaisessa mittakaavassa olevat riittävän yksityiskohtaiset piirustukset istuimesta, sen kiinnityslaitteista ja sen säätö-, siirto- ja lukitusjärjestelmistä.
                                    
                                 
                     
                           3.3.2
                        
                        
                           Ajoneuvon hyväksyntä:
                           
                                       3.3.2.1
                                    
                                    
                                       yksityiskohtainen kuvaus kiinnityspisteinä käytetyistä ajoneuvon rakenneosista
                                    
                                 
                                       3.3.2.2
                                    
                                    
                                       tarkoituksenmukaisessa mittakaavassa olevat riittävän yksityiskohtaiset piirustukset kiinnityspisteinä käytetyistä ajoneuvon osista.
                                    
                                 
                     
         
               3.4
            
            
               Tyyppihyväksyntätesteistä vastaavalle tekniselle tutkimuslaitokselle on toimitettava
               
                           3.4.1
                        
                        
                           kaksi hyväksyttävää tyyppiä edustavaa istuinta, kun kyseessä on istuimen hyväksyntä,
                        
                     
                           3.4.2
                        
                        
                           osa ajoneuvorakennetta, kun kyseessä on ajoneuvon hyväksyntä.
                        
                     
         4.   HYVÄKSYNTÄ
   
               4.1
            
            
               Jos tämän säännön mukaisesti hyväksyttäväksi toimitettu istuin täyttää jäljempänä olevan 5 kohdan vaatimukset, kyseiselle istuintyypille on annettava tyyppihyväksyntä.
            
         
               4.2
            
            
               Jos tämän säännön mukaisesti hyväksyttäväksi toimitettu ajoneuvo vastaa jäljempänä olevan 6 ja 7 kohdan asiaankuuluvia vaatimuksia, on kyseiselle ajoneuvotyypille annettava tyyppihyväksyntä.
            
         
               4.3
            
            
               Kullekin hyväksytylle tyypille on annettava hyväksyntänumero. Hyväksyntänumeron kahdesta ensimmäisestä numerosta (tällä hetkellä 03, mikä vastaa muutossarjaa 03) käy ilmi muutossarja, joka sisältää ne sääntöön tehdyt tärkeät tekniset muutokset, jotka ovat hyväksynnän myöntämishetkellä viimeisimmät. Sama sopimuspuoli ei saa antaa samaa numeroa millekään muulle istuin- tai ajoneuvotyypille.
            
         
               4.4
            
            
               Tätä sääntöä soveltaville vuoden 1958 sopimuksen sopimuspuolille on ilmoitettava tähän sääntöön perustuvasta istuin- tai ajoneuvotyypin hyväksynnästä tai hyväksynnän laajentamisesta tai epäämisestä tämän säännön liitteessä 1 ja/tai 2 esitetyn mallin mukaisella lomakkeella.
            
         
               4.5
            
            
               Kaikkiin tämän säännön nojalla hyväksytyn istuintyypin mukaisiin istuimiin ja kaikkiin tämän säännön nojalla hyväksytyn ajoneuvotyypin mukaisiin ajoneuvoihin on kiinnitettävä näkyvästi ja hyväksyntälomakkeessa määriteltyyn helppopääsyiseen paikkaan kansainvälinen hyväksyntämerkki, jonka osat ovat
               
                           4.5.1
                        
                        
                           E-kirjain ja hyväksynnän myöntäneen maan tunnusnumero, jotka ovat ympyrän sisällä (3)
                           
                        
                     
                           4.5.2
                        
                        
                           tämän säännön numero, jota seuraa R-kirjain, viiva ja hyväksyntänumero 4.5.1 kohdassa tarkoitetun ympyrän oikealla puolella.
                        
                     
         
               4.6
            
            
               Hyväksyntämerkin on oltava helposti luettavissa ja pysyvä.
            
         
               4.7
            
            
               Tapauksen mukaan hyväksyntämerkki on sijoitettava istuimeen tai istuimiin taikka valmistajan kiinnittämään ajoneuvon tyyppikilpeen tai lähelle sitä.
            
         
               4.8
            
            
               Liitteessä 3 annetaan esimerkkejä hyväksyntämerkkien sijoittelusta.
            
         5.   ISTUIMIA KOSKEVAT VAATIMUKSET
   
               5.1
            
            
               Kuhunkin eteenpäin suunnatun istuimen tyyppiin on sovellettava valmistajan pyynnöstä joko lisäyksen 1 (dynaaminen testi) tai lisäyksien 5 ja 6 (staattinen testi) testivaatimuksia.
            
         
               5.2
            
            
               Istuintyypille tehdyt testit on kirjattava liitteessä 1 annetun mallin mukaiseen istuintyypin hyväksyntää koskevaan ilmoituslomakkeeseen.
            
         
               5.3
            
            
               Jokaiseen toimitettuun säätö- ja siirtojärjestelmään on sisällyttävä automaattisesti toimiva lukitusjärjestelmä.
            
         
               5.4
            
            
               Säätö- ja lukitusjärjestelmien ei vaadita olevan täydessä käyttökunnossa testin jälkeen.
            
         
               5.5
            
            
               Kaikkiin uloimpiin etuistuimiin kaikissa luokan M2 ajoneuvoissa, joiden enimmäismassa on enintään 3 500 kg, on asennettava pääntuki. Pääntuen on oltava säännön nro 25, sellaisena kuin se on muutettuna muutossarjalla 03, vaatimusten mukainen.
            
         6.   AJONEUVOTYYPIN ISTUIMIEN KIINNITYSPISTEITÄ KOSKEVAT VAATIMUKSET
   
               6.1
            
            
               Ajoneuvon istuimien kiinnityspisteiden on kestettävä
               
                           6.1.1
                        
                        
                           joko lisäyksessä 2 esitetty testi
                        
                     
                           6.1.2
                        
                        
                           tai, jos istuin on asennettu testattavaan ajoneuvon rakenteen osaan, lisäyksessä 1 määrätyt testit. Istuimen ei tarvitse olla hyväksytty istuin sillä edellytyksellä, että se täyttää edellä mainitun lisäyksen 3.2.1 kohdan vaatimukset.
                        
                     
         
               6.2
            
            
               Kiinnityspisteen tai sitä ympäröivän alueen pysyvä muodonmuutos, rikkoutuminen mukaan lukien, on sallittava sillä edellytyksellä, että rakenne on kestänyt vaaditun voiman koko säädetyn ajan.
            
         
               6.3
            
            
               Jos ajoneuvossa on useampi kuin yksi kiinnityspistetyyppi, kukin muunnelma on testattava hyväksynnän saamiseksi ajoneuvolle.
            
         
               6.4
            
            
               Yhtä testiä voidaan käyttää samanaikaisesti istuimen ja ajoneuvon hyväksymiseksi.
            
         
               6.5
            
            
               Luokan M3 ajoneuvoissa istuimien kiinnityspisteiden katsotaan olevan 6.1 ja 6.2 kohdan vaatimusten mukaiset, jos vastaavien istuma-asentojen turvavöiden kiinnityspisteet kiinnitetään suoraan asennettaviin istuimiin ja mainitut turvavöiden kiinnityspisteet ovat säännön nro 14 vaatimusten mukaiset, tarvittaessa 7.4 kohdassa säädetyin poikkeuksin.
            
         7.   AJONEUVOTYYPIN ISTUINTEN ASENNUSTA KOSKEVAT VAATIMUKSET
   
               7.1
            
            
               Kaikki asennetut eteenpäin suunnatut istuimet on hyväksyttävä tämän säännön 5 kohdan vaatimusten mukaisesti ja seuraavin edellytyksin:
               
                           7.1.1
                        
                        
                           istuimen vertailukorkeuden on oltava vähintään 1 m ja
                        
                     
                           7.1.2
                        
                        
                           välittömästi testattavan istuimen takana olevan istuimen H-pisteen on oltava alle 72 mm ylempänä kuin kyseisen istuimen H-piste tai, jos takana olevan istuimen H-piste on yli 72 mm korkeammalla, kyseinen istuin on testattava ja hyväksyttävä asennettavaksi sellaisessa asennossa.
                        
                     
         
               7.2
            
            
               Kun hyväksyntä tehdään lisäyksen 1 mukaisesti, sovelletaan testejä 1 ja 2, lukuun ottamatta seuraavia tapauksia:
               
                           7.2.1
                        
                        
                           Testiä 1 ei sovelleta, jos turvavyöttä oleva matkustaja ei voi iskeytyä istuimen takaosaan (eli välittömästi testattavan istuimen takana ei ole eteenpäin tai sivuttain suunnattua istuinta).
                        
                     
                           7.2.2
                        
                        
                           Testiä 2 ei sovelleta,
                           
                                       7.2.2.1
                                    
                                    
                                       jos turvavyöttä oleva matkustaja ei voi iskeytyä istuimen takaosaan tai
                                    
                                 
                                       7.2.2.2
                                    
                                    
                                       jos takana olevaan eteenpäin suunnattuun istuimeen on asennettu kolmipistevyö, jonka kiinnityspisteet ovat täysin säännön nro 14 mukaisia (poikkeuksetta) tai
                                    
                                 
                                       7.2.2.3
                                    
                                    
                                       jos istuin täyttää tämän säännön lisäyksen 6 vaatimukset.
                                    
                                 
                     
         
               7.3
            
            
               Jos hyväksynnät myönnetään lisäysten 5 ja 6 mukaisesti, kaikkia testejä on sovellettava, lukuun ottamatta seuraavia tapauksia:
               
                           7.3.1
                        
                        
                           Lisäyksen 5 testiä ei sovelleta, jos turvavyöttä oleva matkustaja ei voi iskeytyä istuimen takaosaan (eli välittömästi testattavan istuimen takana ei ole eteenpäin tai sivuttain suunnattua istuinta).
                        
                     
                           7.3.2
                        
                        
                           Lisäyksen 6 testiä ei sovelleta,
                           
                                       7.3.2.1
                                    
                                    
                                       jos turvavyöttä oleva matkustaja ei voi iskeytyä istuimen takaosaan tai
                                    
                                 
                                       7.3.2.2
                                    
                                    
                                       jos takana olevaan eteenpäin suunnattuun istuimeen on asennettu kolmipistevyö, jonka kiinnityspisteet ovat täysin säännön nro 14 mukaisia (poikkeuksetta).
                                    
                                 
                     
         
               7.4
            
            
               Sivuttain suunnattujen istuinten asennukseen sovelletaan seuraavia edellytyksiä:
               
                           7.4.1
                        
                        
                           istuimen vertailukorkeuden on oltava vähintään 1 m
                        
                     
                           7.4.2
                        
                        
                           vierekkäisten sivuttain suunnattujen istuinten H-pisteiden läpi kulkevan tason on oltava samansuuntainen vertailutason kanssa
                        
                     
                           7.4.3
                        
                        
                           vaakasuuntainen etäisyys kahden vierekkäisen sivuttain suunnatun istuimen H-pistelinjan välillä saa olla enintään 725 mm, ja sen on oltava vähintään 450 mm mitattuna vaakasuuntaisesti näiden istumapaikkojen keskustan läpi kulkevien pystysuorien pitkittäistasojen välillä ja
                        
                     
                           7.4.4
                        
                        
                           sivuttain suunnattujen istuinten matkustajat on suojattava ajoneuvon osalla (esim. väliseinä, seinä tai eteenpäin suunnatun istuimen selkänoja), joka on etummaisen sivuttain suunnatun istuimen edessä. Tämän ajoneuvon osan on täytettävä lisäyksen 7 vaatimukset.
                        
                     
         8.   TUOTANNON VAATIMUSTENMUKAISUUS
   Tuotannon vaatimustenmukaisuuden valvontamenettelyjen on oltava sopimuksen lisäyksessä 2 (E/ECE/324-E/ECE/TRANS/505/Rev.2) esitettyjen määräysten sekä seuraavien vaatimusten mukaisia:
   
               8.1
            
            
               Tämän säännön mukaisesti hyväksyttävät istuimet tai ajoneuvot on valmistettava siten, että ne vastaavat hyväksyttyä tyyppiä täyttämällä edellä 5, 6 ja 7 kohdassa vahvistetut vaatimukset.
            
         
               8.2
            
            
               Tuotantoa on valvottava asianmukaisella tavalla edellä 8.1 kohdassa esitettyjen vaatimusten noudattamisen varmistamiseksi. Tässä asianmukaisella valvonnalla tarkoitetaan tuotteen mittojen tarkistamista sekä sen tarkastamista, että käytössä on tuotteiden tehokkaan laaduntarkastuksen edellyttämiä menettelyjä.
            
         
               8.3
            
            
               Tyyppihyväksynnän myöntänyt toimivaltainen viranomainen voi milloin tahansa tarkastaa kussakin tuotantoyksikössä sovellettavat vaatimustenmukaisuuden valvontamenetelmät ja tehdä näytteille minkä tahansa tarpeelliseksi katsomansa testin hyväksyntää varten tehtyjen testien joukosta. Tällaiset tarkastukset tehdään yleensä kerran vuodessa.
            
         9.   SEURAAMUKSET VAATIMUSTENMUKAISUUDESTA POIKKEAVASTA TUOTANNOSTA
   
               9.1
            
            
               Istuintyypille ja/tai ajoneuvotyypille tämän säännön mukaisesti myönnetty hyväksyntä voidaan peruuttaa, jos edellä esitetyt vaatimukset eivät täyty.
            
         
               9.2
            
            
               Jos tätä sääntöä soveltava sopimuksen sopimuspuoli peruuttaa aiemmin myöntämänsä hyväksynnän, sen on viipymättä ilmoitettava siitä muille tätä sääntöä soveltaville sopimuksen sopimuspuolille tämän säännön liitteessä 1 ja/tai 2 esitetyn mallin mukaisella ilmoituslomakkeella.
            
         10.   ISTUINTYYPIN JA/TAI AJONEUVOTYYPIN MUUTOKSET JA HYVÄKSYNNÄN LAAJENTAMINEN
   
               10.1
            
            
               Kaikista istuin- ja/tai ajoneuvotyyppiin mahdollisesti tehtävistä muutoksista on ilmoitettava tyyppihyväksyntäviranomaiselle, joka on hyväksynyt kyseisen istuin- ja/tai ajoneuvotyypin. Hallinnollinen yksikkö voi tämän jälkeen
               
                           10.1.1
                        
                        
                           katsoa, ettei tehdyillä muutoksilla todennäköisesti ole merkittäviä kielteisiä vaikutuksia ja että istuin ja/tai ajoneuvo joka tapauksessa täyttää edelleen vaatimukset, tai
                        
                     
                           10.1.2
                        
                        
                           vaatia testien suorittamisesta vastaavalta tutkimuslaitokselta uuden testausselosteen.
                        
                     
         
               10.2
            
            
               Hyväksynnän vahvistaminen tai sen epääminen annetaan tiedoksi edellä olevan 4.4 kohdan mukaisella menettelyllä tätä sääntöä soveltaville sopimuksen sopimuspuolille, ja tässä yhteydessä täsmennetään kohteena olevat muutokset.
            
         
               10.3
            
            
               Hyväksynnän laajentamisen myöntäneen tyyppihyväksyntäviranomaisen on annettava laajentamiselle sarjanumero ja ilmoitettava siitä muille tätä sääntöä soveltaville vuoden 1958 sopimuksen sopimuspuolille tämän säännön liitteessä 1 ja/tai 2 esitetyn mallin mukaisella ilmoituslomakkeella.
            
         11.   TUOTANNON LOPETTAMINEN
   Jos hyväksynnän haltija lopettaa kokonaan tämän säännön perusteella hyväksytyn ajoneuvotyypin valmistamisen, hyväksynnän haltijan on ilmoitettava tästä hyväksynnän myöntäneelle viranomaiselle. Ilmoituksen saatuaan viranomaisen on ilmoitettava asiasta muille tätä sääntöä soveltaville vuoden 1958 sopimuksen osapuolille tämän säännön liitteessä 1 tai 2 esitetyn mallin mukaisella lomakkeella.
   12.   SIIRTYMÄSÄÄNNÖKSET
   
               12.1
            
            
               Mikään tätä sääntöä soveltava sopimuspuoli ei saa muutossarjan 02 virallisen voimaantulopäivän jälkeen kieltäytyä antamasta hyväksyntää tämän säännön perusteella, sellaisena kuin se on muutettuna muutossarjalla 02.
            
         
               12.2
            
            
               Marraskuun 1 päivästä 2012 alkaen tätä sääntöä soveltavat sopimuspuolet saavat myöntää hyväksyntiä ainoastaan, jos tämän säännön, sellaisena kuin se on muutettuna muutossarjalla 02, vaatimukset täyttyvät.
            
         
               12.3
            
            
               Marraskuun 1 päivästä 2014 alkaen tämän säännön mukaisesti myönnetyt hyväksynnät eivät enää ole voimassa, lukuun ottamatta hyväksyntiä, jotka on myönnetty tämän säännön, sellaisena kuin se on muutettuna muutossarjalla 02, vaatimusten mukaisesti.
            
         
               12.4
            
            
               Marraskuun 1 päivästä 2014 alkaen tätä sääntöä soveltavat sopimuspuolet voivat evätä ensimmäisen kansallisen tai alueellisen rekisteröinnin (ensimmäisen käyttöönoton), jos ajoneuvoa ei ole tyyppihyväksytty tämän säännön muutossarjan 02 vaatimusten mukaisesti.
            
         
               12.5
            
            
               Marraskuun 1 päivästä 2014 alkaen tai sivuttain suunnattuja istuimia koskevien yhdenmukaisten testausmääräysten (tämä sääntö) sekä tällaisia istumia turvavöiden kiinnityspisteiden osalta koskevien määräysten (sääntö nro 14) ja turvavöillä varustettuja ajoneuvoja koskevien määräysten (sääntö nro 16) hyväksymisestä alkaen, sen mukaan, mikä päivämääristä on aikaisempi, tämän säännön 1.5 kohdan mukaisesti myönnetyt hyväksynnät eivät ole voimassa.
            
         
               12.6
            
            
               Muutossarjan 02 voimaantulon jälkeenkin tämän säännön muutossarjan 01 mukaisesti myönnetyt osien tyyppihyväksynnät pysyvät voimassa, ja sääntöä soveltavien sopimuspuolten on edelleen hyväksyttävä ne; sopimuspuolet eivät myöskään saa kieltäytyä myöntämästä laajennuksia tämän säännön muutossarjan 01 mukaisesti myönnettyihin tyyppihyväksyntöihin.
            
         
               12.7
            
            
               Mikään tätä sääntöä soveltava sopimuspuoli ei saa muutossarjan 03 virallisen voimaantulopäivän jälkeen kieltäytyä antamasta hyväksyntää tämän säännön perusteella, sellaisena kuin se on muutettuna muutossarjalla 03.
            
         
               12.8
            
            
               Kahdenkymmenenneljän kuukauden kuluttua muutossarjan 03 voimaantulopäivästä tätä sääntöä soveltavat sopimuspuolet saavat myöntää hyväksyntiä ainoastaan, jos tämän säännön, sellaisena kuin se on muutettuna muutossarjalla 03, vaatimukset täyttyvät.
            
         
               12.9
            
            
               Kun tämän säännön muutossarjan 03 voimaantulopäivästä on kulunut 60 kuukautta, tätä sääntöä soveltavat sopimuspuolet voivat evätä kansallisen tai alueellisen tyyppihyväksynnän ja hylätä ajoneuvotyypin ensimmäisen kansallisen tai alueellisen rekisteröinnin (ensimmäisen käyttöönoton), jos se ei täytä tämän säännön muutossarjan 03 vaatimuksia.
            
         
               12.10
            
            
               Muutossarjan 03 voimaantulon jälkeenkin tämän säännön muutossarjan 01 tai 02 mukaisesti myönnetyt osien tyyppihyväksynnät pysyvät voimassa, ja sääntöä soveltavien sopimuspuolten on edelleen hyväksyttävä ne; sopimuspuolet eivät myöskään saa kieltäytyä myöntämästä laajennuksia tämän säännön muutossarjan 01 tai 02 mukaisesti myönnettyihin tyyppihyväksyntöihin.
            
         13.   HYVÄKSYNTÄTESTEISTÄ VASTAAVIEN TUTKIMUSLAITOSTEN JA TYYPPIHYVÄKSYNTÄVIRANOMAISTEN NIMET JA OSOITTEET
   Tätä sääntöä soveltavien vuoden 1958 sopimuksen sopimuspuolien on ilmoitettava Yhdistyneiden kansakuntien sihteeristölle hyväksyntätestauksesta vastaavien tutkimuslaitosten ja niiden tyyppihyväksyntäviranomaisten nimet ja osoitteet, jotka myöntävät hyväksynnän ja joille on lähetettävä ilmoitukset muissa maissa annetusta hyväksynnästä taikka hyväksynnän laajentamisesta, epäämisestä tai peruuttamisesta.
   
      (1)  Sellaisina kuin ne määritellään ajoneuvojen rakennetta koskevan konsolidoidun päätöslauselman (R.E.3) (asiakirja TRANS/WP.29/78/Rev.2) kohdassa 2.
   
      (2)  Hybrid II ja III vastaavat 50. persentiilin yhdysvaltalaisen miehen keskeisiä mittoja. Niiden teknisiä eritelmiä ja yksityiskohtaisia piirroksia sekä eritelmiä, jotka koskevat nuken säätämistä tätä testiä varten, säilytetään Yhdistyneiden Kansakuntien pääsihteeristössä, ja niihin voi tutustua pyynnöstä Euroopan talouskomissiossa, osoite Palais des Nations, Genève, Sveitsi.
   
      (3)  Vuoden 1958 sopimuksen sopimuspuolten tunnusnumerot esitetään ajoneuvojen rakennetta koskevan konsolidoidun päätöslauselman (R.E.3) liitteessä 3 (asiakirja TRANS/WP.29/78/Rev. 2/Amend.1).
   
      Lisäys 1
      
         Testausmenettelyt istuimia varten 5 kohdan mukaisesti ja/tai kiinnityspisteitä varten 6.1.2 kohdan mukaisesti ja/tai sivuttain suunnattujen istuinten asennusta varten lisäyksessä 7 olevan 3 kohdan mukaisesti
      
      1.   VAATIMUKSET
      1.1   Testeillä on määritettävä,
      
                  1.1.1
               
               
                  pitääkö matkustajan tai matkustajien edessä oleva istuin tai istuimet ja/tai turvavyön käyttö matkustajan tai matkustajat moitteettomasti paikallaan
                  
                              1.1.1.1
                           
                           
                              Tämä vaatimus on katsottava täytetyksi, jos nuken pään tai minkään vartalonosan liike eteenpäin ei ulotu 1,6 m:n päässä lisäistuimen R-pisteestä sijaitsevan poikittaisen pystytason yli.
                           
                        
            
                  1.1.2
               
               
                  syntyykö matkustajalle tai matkustajille vakavia vammoja
                  
                              1.1.2.1
                           
                           
                              Tämä vaatimus on katsottava täytetyksi, jos seuraavat lisäyksen 4 mukaisesti määritetyt mittanuken biomekaaniset hyväksyttävyysperusteet täyttyvät eli
                           
                        
                              1.1.2.2
                           
                           
                              seuraavien biomekaanisten hyväksyttävyysperusteiden on täytyttyvä eteenpäin suunnatussa lisäistuimessa olevan nuken osalta:
                              
                                          1.1.2.2.1
                                       
                                       
                                          pään hyväksyttävyysperuste HIC on alle 500
                                       
                                    
                                          1.1.2.2.2
                                       
                                       
                                          rintakehän hyväksyttävyysperuste (ThAC) on alle 30 g, paitsi kokonaisuudessaan alle 3 ms:n pituisina aikoina (g = 9,81m/s2)
                                       
                                    
                                          1.1.2.2.3
                                       
                                       
                                          reiden hyväksyttävyysperuste (FAC) on alle 10 kN, eikä 8 kN:n arvo ylity yli 20 ms:n ajaksi.
                                       
                                    
                        
                              1.1.2.3
                           
                           
                              Seuraavien biomekaanisten hyväksyttävyysperusteiden on täytyttyvä sivuttain suunnatussa lisäistuimessa olevan nuken osalta:
                              
                                          1.1.2.3.1
                                       
                                       
                                          pään hyväksyttävyysperuste HIC on alle 500
                                       
                                    
                                          1.1.2.3.2
                                       
                                       
                                          rintakehän hyväksyttävyysperuste:
                                          
                                                      a)
                                                   
                                                   
                                                      rintakehän painumisen arviointiperuste (RDC) saa olla enintään 42 mm
                                                   
                                                
                                                      b)
                                                   
                                                   
                                                      sisäelimien arviointiperuste (VC) saa olla enintään 1,0 m/s.
                                                   
                                                
                                    
                                          1.1.2.3.3
                                       
                                       
                                          lantion hyväksyttävyysperuste:
                                          häpyliitokseen kohdistuva enimmäisvoima (PSPF) saa olla enintään 6 kN.
                                       
                                    
                                          1.1.2.3.4
                                       
                                       
                                          vatsan hyväksyttävyysperuste:
                                          vatsaan kohdistuva enimmäisvoima (APF) saa olla enintään 2,5 kN:n sisäinen voima (vastaa 4,5 kN:n ulkoista voimaa).
                                       
                                    
                        
            
                  1.1.3
               
               
                  ovatko istuin ja istuimen kiinnitykset riittävän lujia.
                  
                              1.1.3.1
                           
                           
                              Tämä vaatimus on katsottava täytetyksi, jos
                              
                                          1.1.3.1.1
                                       
                                       
                                          mikään istuimen, istuimen kiinnitysten tai lisävarusteiden osa ei kokonaan irtoa testin aikana,
                                       
                                    
                                          1.1.3.1.2
                                       
                                       
                                          istuin pysyy lujasti kiinni, vaikka yksi tai useampi kiinnityspiste irtoaisi osittain, ja kaikki lukitusjärjestelmät pysyvät lukittuina koko testin ajan,
                                       
                                    
                                          1.1.3.1.3
                                       
                                       
                                          testin jälkeen istuimen tai lisävarusteiden rakenteellisissa osissa ei ole murtumaa tai teräviä tai teräväkärkisiä reunoja tai kulmia, jotka voivat aiheuttaa ruumiillisia vammoja.
                                       
                                    
                        
            1.2   Kaikkien istuimen selkänojan tai sen lisävarusteiden osana olevien laitteiden on oltava sellaisia, että ne eivät todennäköisesti voi aiheuttaa matkustajalle mitään ruumiillista vammaa törmäyksen aikana. Tämä vaatimus on katsottava täytetyksi, jos kaikki osat, joihin halkaisijaltaan 165 mm:n kokoinen pallo voi saada kosketuksen, ovat kaarevuussäteeltään vähintään 5 mm.
      
                  1.2.1
               
               
                  Jos jokin edellä tarkoitettujen laitteiden ja lisävarusteiden osa on tehty materiaalista, jonka shorekovuus on alle 50 A, ja siinä on jäykkä tausta, edellä 1.2 kohdassa vahvistettuja vaatimuksia on sovellettava ainoastaan jäykkään taustaan.
               
            
                  1.2.2
               
               
                  Istuimen selkänojan osiin, kuten istuimen ja lisävarusteiden säätövälineisiin, ei sovelleta mitään 1.2 kohdan vaatimusta, jos ne lepoasennossa sijaitsevat vertailutasoa 400 mm ylempänä olevan vaakatason alapuolella, vaikka matkustaja voisikin joutua kosketukseen niiden kanssa.
               
            2.   TESTATTAVAN ISTUIMEN VALMISTELU
      2.1   Testattava istuin on asennettava
      
                  2.1.1
               
               
                  joko ajoneuvon koria edustavaan testausalustaan
               
            
                  2.1.2
               
               
                  tai jäykkään testausalustaan.
               
            2.2   Testattavaa istuinta tai istuimia varten tarkoitetun testausalustan kiinnityspisteen on oltava sama tai ominaisuuksiltaan sama kuin siinä ajoneuvossa tai niissä ajoneuvoissa käytettävä kiinnityspiste, jossa tai joissa istuin on tarkoitettu käytettäväksi.
      2.3   Testattavan istuimen on oltava varustettu kaikilla pehmusteillaan ja lisävarusteillaan. Jos istuimeen on asennettu pöytä, sen on oltava säilytysasennossa.
      2.4   Jos istuinta voidaan säätää sivusuunnassa, sen on oltava uloimmassa asennossa.
      2.5   Jos istuimen selkänojaa voidaan säätää, se on säädettävä niin, että moottoriajoneuvojen istumapaikkojen H-pisteen ja todellisen ylävartalokulman määrittämiseen käytetyn nuken ylävartalokulma on mahdollisimman lähellä valmistajan normaalikäyttöön suosittelemaa kulmaa tai, ellei valmistaja ole antanut mitään erityistä suositusta, mahdollisimman lähellä 25°:ta taaksepäin pystysuorasta.
      2.6   Jos istuimen selkänoja on varustettu pääntuella, jonka korkeutta voidaan säätää, sen on oltava alimmassa asennossaan.
      2.7   Hyväksyttyä tyyppiä olevat, säännön nro 16 mukaiset ja säännön nro 14 mukaisesti asennettuihin kiinnityspisteisiin kiinnitetyt istuinvyöt (tarvittaessa mainitun säännön 7.4 kohdassa vahvistettu poikkeus mukaan luettuna) on asennettava sekä lisäistuimeen että testattavaan istuimeen.
      3.   DYNAAMISET TESTIT
      3.1   Testi 1
      Testausalusta on asennettava vaunuun.
      3.2   Lisäistuin
      Lisäistuin voi olla samaa tyyppiä kuin testattava istuin, ja se on sijoitettava testattavan istuimen kanssa yhdensuuntaisesti ja välittömästi testattavan istuimen taakse. Istuinten on oltava samalla korkeudella, samoin säädettyjä, ja niiden välin on oltava 750 mm.
      
                  3.2.1
               
               
                  Jos käytetään erityyppistä lisäistuinta, siitä on mainittava istuintyypin hyväksyntää koskevassa ilmoituslomakkeessa ja tämän säännön liitteessä 1 olevan mallin mukaisesti.
               
            3.3   Testinukke
      
                  3.3.1
               
               
                  Nukke on sijoitettava lisäistuimelle niin, että sen liikkeitä ei rajoiteta ja että sen symmetriataso vastaa kyseisen istumapaikan symmetriatasoa.
               
            
                  3.3.2
               
               
                  Nuken asennosta riippumatta olkavarren sekä ylävartalon ja käsivarren vertailulinjan välisen kulman on molemmin puolin oltava 40° ± 5°. Ylävartalon ja käsivarren vertailulinja määritellään kylkien etupintaa sivuavan tason ja nuken pystysuoran pitkittäistason (johon sisältyy käsivarsi) leikkauskohdaksi. Jalkojen on oltava ojennetuimmassa asennossaan ja, mikäli mahdollista, yhdensuuntaisesti. Kantapäiden on koskettava lattiaan.
               
            
                  3.3.3
               
               
                  Kukin vaadittu nukke on asetettava istuimelle seuraavan menettelyn mukaisesti:
                  
                              3.3.3.1
                           
                           
                              Nukke on sijoitettava istuimelle mahdollisimman lähelle haluttua asentoa.
                           
                        
                              3.3.3.2
                           
                           
                              Nuken ylävartalon etupuolta vasten on asetettava mahdollisimman alas litteä, kova pinta, jonka ala on 76 mm × 76 mm.
                           
                        
                              3.3.3.3
                           
                           
                              Litteää pintaa on painettava vaakasuorassa nuken ylävartaloa vasten voimakkuudeltaan 25–35 daN olevalla kuormituksella.
                              
                                          3.3.3.3.1
                                       
                                       
                                          Ylävartalo on vedettävä hartioista eteenpäin pystyasentoon ja laskettava sitten takaisin istuimen selkänojaa vasten. Tämä toiminto on suoritettava kahdesti.
                                       
                                    
                                          3.3.3.3.2
                                       
                                       
                                          Ylävartaloa liikuttamatta pää on asetettava sellaiseen asentoon, että pään sisällä olevia mittauslaitteita kannattava alusta on vaakasuorassa ja että pään keskisagittaalitaso ja ajoneuvon keskitaso ovat keskenään yhdensuuntaiset (sivuttain suunnattujen istuinten osalta pään keskisagittaalitason on oltava yhdensuuntainen istuimen pystysuoran keskitason kanssa).
                                       
                                    
                        
                              3.3.3.4
                           
                           
                              Litteä pinta on varovasti poistettava.
                           
                        
                              3.3.3.5
                           
                           
                              Nukkea on siirrettävä eteenpäin istuimella ja edellä esitetty asettamismenettely toistettava.
                           
                        
                              3.3.3.6
                           
                           
                              Alaraajojen asentoa on tarvittaessa korjattava.
                           
                        
                              3.3.3.7
                           
                           
                              Asennetut mittauslaitteet eivät saa millään tavalla vaikuttaa nuken liikkeeseen törmäyksen aikana.
                           
                        
                              3.3.3.8
                           
                           
                              Mittauslaitejärjestelmän lämpötila on vakautettava ennen testiä, ja se on pidettävä mahdollisimman pitkälle 19:n ja 26 °C:n välillä.
                           
                        
            3.4   Törmäyksen jäljittely
      
                  3.4.1
               
               
                  Törmäystä jäljittelevän testivaunun nopeuden kokonaismuutoksen on oltava 30–32 km/h.
               
            
                  3.4.2
               
               
                  Testivaunun hidastuvuuden – tai hakijan valinnan mukaan sen kiihtyvyyden – on törmäyksen jäljittelyn aikana oltava jäljempänä kuvassa 1 esitettyjen ehtojen mukainen. Lukuun ottamatta jaksoja, joiden kokonaiskesto on alle 3 ms, vaunun hidastuvuutta tai kiihtyvyyttä ajan funktiona kuvaavan käyrän on pysyttävä kuvassa 1 esitettyjen rajakäyrien välillä.
               
            
                  3.4.3
               
               
                  Lisäksi keskimääräisen hidastuvuuden tai kiihtyvyyden on pysyttävä 6,5 ja 8,5 g:n välillä.
               
            3.5   Testi 2
      
                  3.5.1
               
               
                  Testi 1 on toistettava siten, että lisäistuimella istuu nukke. Nuken liikkeitä on rajoitettava turvavyöllä, joka on kiinnitetty ja säädetty valmistajan ohjeiden mukaisesti. Testissä 2 käytettyjen turvavyön kiinnityspisteiden lukumäärä on kirjattava istuimen tyyppihyväksyntää koskevaan ja tämän säännön liitteessä 1 olevan mallin mukaiseen ilmoituslomakkeeseen.
               
            
                  3.5.2
               
               
                  Lisäistuimen on oltava joko samaa tyyppiä kuin testattava istuin tai eri tyyppiä, jonka yksityiskohtaiset tiedot on kirjattava istuimen tyyppihyväksyntää koskevaan ja tämän säännön liitteessä 1 olevan mallin mukaiseen ilmoituslomakkeeseen.
               
            
                  3.5.3
               
               
                  Testiä 2 voidaan soveltaa myös muihin ajoneuvon osiin kuin istuimeen, säännön nro 16 8.1.7 kohdan ja säännön nro 14 5.3.5 kohdan mukaisesti.
               
            
                  3.5.4
               
               
                  Jos testi 2 tehdään siten, että nuken liikkeitä rajoittaa kolmipistevyö eikä loukkaantumisperusteita ylitetä, lisäistuimen on katsottava täyttäneen säännössä nro 14 tätä asennusta varten määritellyt, staattisiin testikuormituksiin ja ylemmän kiinnityspisteen liikkumiseen testin aikana liittyvät vaatimukset.
               
            
                  3.5.5
               
               
                  Testiä 2 voidaan soveltaa myös sivuttain suunnattuihin istuimiin. Tässä tapauksessa on 3.2 kohdassa tarkoitetun lisäistuimen oltava sivuttain suunnattu istuin ja sen sijainnin on oltava lisäyksessä 7 vahvistetun mukainen.
               
            
         Kuva 1
      
      
         
   
   
      Lisäys 2
      
         TESTAUSMENETTELYT AJONEUVON KIINNITYSPISTEITÄ VARTEN 6.1.1 KOHDAN MUKAISESTI
      
      1.   TESTAUSLAITTEET
      
                  1.1
               
               
                  Ajoneuvossa käytettäväksi tarkoitettua istuinta riittävässä määrin edustava kiinteä rakenne kiinnitetään valmistajan toimittamin kiinnitysvälinein (pultein, ruuvein jne.) testattavaksi annetun rakenteen osiin.
               
            
                  1.2
               
               
                  Jos samaan kiinnityspisteeseen voidaan asentaa useita istuintyyppejä, jotka eroavat toisistaan niiden etu- ja takajalkojen välisen etäisyyden osalta, testi on suoritettava lyhimmällä jalkojen välisellä etäisyydellä. Tämä etäisyys on kuvailtava tyyppihyväksyntätodistuksessa.
               
            2.   KOEMENETTELY
      
                  2.1
               
               
                  Kohdistetaan voima F
               
            
                  2.1.1
               
               
                  750 mm:n korkeudella vertailutasosta ja pystysuoralla linjalla, joka kulkee sellaisen pinnan geometrisen keskipisteen kautta, jonka rajaa monikulmio, jonka kärkinä ovat eri kiinnityspisteet tai tarvittaessa istuimen uloimmat kiinnityspisteet, 1.1 kohdassa määritellyn kiinteän rakenteen avulla
               
            
                  2.1.2
               
               
                  vaakasuunnassa ja ajoneuvon etuosaa kohti
               
            
                  2.1.3
               
               
                  mahdollisimman lyhyellä viiveellä ja vähintään 0,2 sekunnin ajan.
               
            
                  2.2
               
               
                  Voima F on määritettävä joko
               
            
                  2.2.1
               
               seuraavan kaavan mukaisesti: 
                     , jossaF ilmoitetaan newtoneina ja i edustaa sen istuimen istumapaikkojen määrää, jota varten testattavat kiinnityspisteet on määrä hyväksyä tai, jos valmistaja sitä pyytää,
               
            
                  2.2.2
               
               
                  tämän säännön lisäyksessä 1 esitettyjen dynaamisten testien aikana mitattujen edustavien kuormitusten mukaisesti.
               
            
   
      Lisäys 3
      
         SUORITETTAVAT MITTAUKSET
      
      1.   Kaikki tarvittavat mittaukset on tehtävä mittausjärjestelmillä, jotka vastaavat ISO:n kansainvälisen standardin 6487:1987, ”Measurement techniques in impact tests: Instrumentation”, vaatimuksia.
      2.   Dynaaminen testi
      2.1   Vaunulla tehtävät mittaukset
      Vaunun hidastuvuus- tai kiihtyvyysominaisuudet on mitattava vaunun jäykästä rungosta mitattujen kiihtyvyyksien tai hidastuvuuksien perusteella mittausjärjestelmillä, joiden CFC on 60.
      2.2   Nukeilla tehtävät mittaukset
      Mittauslaitteiden lukemat on tallennettava riippumattomien tietokanavien kautta, joiden CFC on seuraava:
      
                  2.2.1
               
               
                  Mittaukset nuken päästä
                  Painopisteen (γ
                        r
                     ) (1) suhteen syntyvä kolmiaksiaalinen kiihtyvyys on mitattava CFC:llä 600.
               
            
                  2.2.2
               
               
                  Mittaukset nuken rintakehästä
                  Painopisteeseen syntyvä kiihtyvyys on mitattava CFC:llä 180. Kylkien painuminen ja viskositeetin arviointiperuste (VC) on mitatttava CFC:llä 180.
               
            
                  2.2.3
               
               
                  Mittaukset nuken reidestä
                  Akselin suuntainen kokoonpuristumisvoima on mitattava CFC:llä 600.
               
            
                  2.2.4
               
               
                  Mittaukset nuken vatsasta
                  Vatsaan kohdistuvat voimat on mitattava CFC:llä 600.
               
            
                  2.2.5
               
               
                  Mittaukset nuken lantiosta
                  Häpyliitokseen kohdistuva voima on mitattava CFC:llä 600.
               
            
         (1)  Ilmaistuna g:nä (= 9,81 m/s2), jonka skalaarinen arvo lasketaan seuraavan kaavan mukaisesti:
      
         
      jossa:
      
                  γl
                  
               
               
                  =
               
               
                  hetkellisen pitkittäiskiihtyvyyden arvo,
               
            
                  γν
                  
               
               
                  =
               
               
                  hetkellisen pystysuoran kiihtyvyyden arvo,
               
            
                  γt
                  
               
               
                  =
               
               
                  hetkellisen poikittaiskiihtyvyyden arvo.
               
            
   
      Lisäys 4
      
         HYVÄKSYTTÄVYYSPERUSTEIDEN MÄÄRITTÄMINEN
      
      1.   ETUTÖRMÄYS (ETEENPÄIN SUUNNATTU ISTUIN)
      1.1   Pään hyväksyttävyysperuste (HIC)
      
                  1.1.1
               
               
                  Tämä hyväksyttävyysperuste (HIC) lasketaan lisäyksessä 3 olevan 2.2.1 kohdan mukaisesti mitatun, tuloksena olevan kolmiaksiaalisen kiihtyvyyden perusteella seuraavalla lausekkeella:
                  
                     
                  jossa t1 ja t2 ovat mitä tahansa ajan arvoja testin ajalta, HIC on enimmäisarvo välillä t1, t2. Arvot t1 ja t2 ilmaistaan sekunteina.
               
            1.2   Rintakehän hyväksyttävyysperuste (ThAC)
      
                  1.2.1
               
               
                  Tämän perusteen määrittämiseen käytetään tuloksena olevan kiihtyvyyden absoluuttista arvoa, joka ilmaistaan g:nä ja mitataan lisäyksessä 3 olevan 2.2.2 kohdan mukaisesti, sekä kiihtyvyysajanjaksoa, joka ilmaistaan millisekunteina.
               
            1.3   Reiden hyväksyttävyysperuste (FAC)
      Tämän perusteen määrittämiseen käytetään kN:ina ilmaistua kokoonpuristumiskuormitusta, joka välittyy aksiaalisesti nuken kumpaankin reiteen ja joka mitataan lisäyksessä 3 olevan 2.2.3 kohdan mukaisesti, sekä kokoonpuristumiskuormituksen kestoa, joka ilmaistaan millisekunteina.
      2.   SIVUTÖRMÄYS (SIVUTTAIN SUUNNATTU ISTUIN)
      2.1   Pään hyväksyttävyysperuste (HIC) ks. 1.1 kohta edellä.
      2.2   Rintakehän hyväksyttävyysperuste
      
                  2.2.1
               
               
                  Rintakehän painuminen: rintakehän painumisen huippu on minkä tahansa kylkiluun painumisen enimmäisarvo rintakehän siirtymäantureilla mitattuna.
               
            
                  2.2.2
               
               
                  Viskositeetin arviointiperuste (VC):
                  Viskositeetin huippuvaste on minkä tahansa kylkiluun VC:n enimmäisarvo, joka lasketaan hetkellisenä tulona rintakehän suhteellisesta kokoonpuristumisesta rintakehän puolikkaaseen nähden sekä kokoonpuristumisesta derivoimalla saadusta kokoonpuristumisnopeudesta. Tämän laskemiseksi rintakehän puolikkaan vakioleveys on 140 mm.
                  
                     
                  jossa D (metriä) = kylkiluiden painuminen.
                  Käytettävä laskenta-algoritmi annetaan säännön nro 95 liitteen 4 lisäyksessä 2.
               
            2.3   Vatsan hyväksyttävyysperuste
      Vatsaan kohdistuvan voiman huippuarvo on kolmen voiman yhteenlaskettu kokonaisarvo, jotka mitataan kolmella 39 mm:n syvyyteen törmäyspuolen pinnan alle asennetulla voima-anturilla.
      2.4   Lantion hyväksyttävyysperuste
      Häpyliitokseen kohdistuva enimmäisvoima (PSPF) on lantion häpyliitoksessa voima-anturin mittaama enimmäisvoima.
   
   
      Lisäys 5
      
         STAATTISEN TESTIN VAATIMUKSET JA MENETTELY
      
      1.   VAATIMUKSET
      1.1   Tämän lisäyksen mukaisesti testattavien istuimien osalta vaaditaan määritettäväksi,
      
                  1.1.1
               
               
                  pitävätkö matkustajien edessä olevat istuimet matkustajat moitteettomasti paikallaan,
               
            
                  1.1.2
               
               
                  syntyykö matkustajille vakavia vammoja ja
               
            
                  1.1.3
               
               
                  ovatko istuin ja istuimen kiinnitykset riittävän lujia.
               
            1.2   Edellä olevan 1.1.1 kohdan vaatimukset on katsottava täytetyiksi, jos kunkin 2.2.1 kohdassa määrätyn voiman kohdistamisen keskipisteen enimmäispoikkeama, vaakatasossa ja kyseisen istumapaikan pituussuuntaisessa keskitasossa mitattuna, ei ylitä 400 mm:ä.
      1.3   Edellä olevan 1.1.2 kohdan vaatimukset on katsottava täytetyiksi, jos seuraavat ominaisuudet toteutuvat:
      
                  1.3.1
               
               
                  Minkään 2.2.1 kohdassa määrätyn voiman kohdistamisen keskipisteen enimmäispoikkeama, 1.2 kohdassa kuvatulla tavalla mitattuna, ei alita 100 mm:ä.
               
            
                  1.3.2
               
               
                  Minkään 2.2.2 kohdassa määrätyn voiman kohdistamisen keskipisteen enimmäispoikkeama, 1.2 kohdassa kuvatulla tavalla mitattuna, ei alita 50 mm:ä.
               
            
                  1.3.3
               
               
                  Kaikkien istuimen selkänojan tai sen lisävarusteiden osana olevien laitteiden on oltava sellaisia, että ne eivät todennäköisesti voi aiheuttaa matkustajalle mitään ruumiillista vammaa törmäyksen aikana. Tämä vaatimus on katsottava täytetyksi, jos kaikki osat, joihin halkaisijaltaan 165 mm:n kokoinen pallo voi saada kosketuksen, ovat kaarevuussäteeltään vähintään 5 mm.
               
            
                  1.3.4
               
               
                  Jos jokin edellä tarkoitettujen laitteiden ja lisävarusteiden osa on tehty materiaalista, jonka shorekovuus on alle 50, ja siinä on jäykkä tausta, 1.3.3 kohdassa vahvistettuja vaatimuksia on sovellettava ainoastaan jäykkään taustaan.
               
            
                  1.3.5
               
               
                  Istuimen selkänojan osiin, kuten istuimen ja lisävarusteiden säätövälineisiin, ei saa soveltaa mitään 1.3.3 kohdan vaatimusta, jos ne lepoasennossa sijaitsevat vertailutasoa 400 mm ylempänä olevan vaakatason alapuolella, vaikka matkustaja voisikin joutua kosketukseen niiden kanssa.
               
            1.4   Edellä olevan 1.1.3 kohdan vaatimukset on katsottava täytetyiksi, jos
      
                  1.4.1
               
               
                  mikään istuimen, istuimen kiinnitysten tai lisävarusteiden osa ei kokonaan irtoa testin aikana,
               
            
                  1.4.2
               
               
                  istuin pysyy lujasti kiinni, vaikka yksi tai useampi kiinnityspiste irtoaisi osittain, ja kaikki lukitusjärjestelmät pysyvät lukittuina koko testin ajan,
               
            
                  1.4.3
               
               
                  testin jälkeen istuimen tai lisävarusteiden rakenteellisissa osissa ei ole murtumaa tai teräviä tai teräväkärkisiä reunoja tai kulmia, jotka voivat aiheuttaa ruumiillisia vammoja.
               
            2.   STAATTISET TESTIT
      2.1   Testauslaitteet
      
                  2.1.1
               
               
                  Nämä laitteet koostuvat lieriömäisistä pinnoista, joiden kaarevuussäde on 82 ± 3 mm ja joiden leveys
                  
                              2.1.1.1
                           
                           
                              vastaa vähintään testattavan istuimen kunkin istumapaikan selkänojan leveyttä ylemmän kappaleen osalta,
                           
                        
                              2.1.1.2
                           
                           
                              vastaa 320 – 0/+10 mm:ä alemman kappaleen osalta, kuten tämän lisäyksen kuvassa 1 esitetään.
                           
                        
            
                  2.1.2
               
               
                  Istuimen osia vasten olevan pinnan on oltava materiaalia, jonka shorekovuus on vähintään 80 A.
               
            
                  2.1.3
               
               
                  Kussakin lieriömäisessä pinnassa on oltava vähintään yksi voima-anturi, joka kykenee mittaamaan 2.2.1.1 kohdassa määritetyssä suunnassa kohdistetut voimat.
               
            2.2   Testausmenettely
      
                  2.2.1
               
               Testivoima, jonka suuruus on 
                      on kohdistettava 2.1 kohdan mukaisella välineellä kutakin istuimen istumapaikkaa vastaavaan istuimen takaosaan.
            
                  2.2.1.1
               
               
                  Voiman kohdistamissuunnan on oltava kyseisen istumapaikan pystysuorassa keskitasossa. Sen on oltava vaakasuunnassa ja istuimen takaa eteenpäin.
               
            
                  2.2.1.2
               
               
                  Tämän suunnan on oltava korkeudella H1, jonka on oltava 0,70–0,80 m vertailutason yläpuolella. Valmistajan on määritettävä täsmällinen korkeus.
               
            
                  2.2.2
               
               Testivoima, jonka suuruus on 
                     , on kohdistettava kutakin istuimen istumapaikkaa vastaavaan istuimen takaosaan samassa pystytasossa ja samassa suunnassa korkeudella H2, jonka on oltava 0,45–0,55 m vertailutason yläpuolella, 2.1 kohdan mukaisella välineellä. Valmistajan on määritettävä täsmällinen korkeus.
            
                  2.2.3
               
               
                  Testauskappaleet on pidettävä mahdollisimman pitkälle kosketuksissa istuimen takaosaan edellä 2.2.1 ja 2.2.2 kohdassa määriteltyjen voimien kohdistamisen aikana. Niiden on voitava kääntyä vaakatasossa.
               
            
                  2.2.4
               
               
                  Jos istuin koostuu useammasta kuin yhdestä istumapaikasta, kutakin istumapaikkaa vastaavat voimat on kohdistettava samanaikaisesti ja ylempiä ja alempia kappaleita on oltava yhtä monta kuin istumapaikkoja.
               
            
                  2.2.5
               
               
                  Kunkin istumapaikan ja kunkin muodon alkuasento on määritettävä saattamalla testausvälineet kosketuksiin istuimen kanssa vähintään 20 N:a vastaavalla voimalla.
               
            
                  2.2.6
               
               
                  Edellä 2.2.1 ja 2.2.2 kohdassa tarkoitetut voimat on kohdistettava mahdollisimman nopeasti, ja niitä on pidettävä yllä yhdessä määrätyn arvoisina muodonmuutoksesta riippumatta vähintään 0,2 sekunnin ajan.
               
            
                  2.2.7
               
               
                  Jos testi on suoritettu niin, että yksi tai useampi voima, mutta ei kaikki voimat, on ollut 2.2.1 ja 2.2.2 kohdassa määrättyjä voimia suurempi ja jos istuin on vaatimusten mukainen, testi on katsottava läpäistyksi.
               
            
         Kuva 1
      
      
         Staattisen testin laitteet
      
      
         
   
   
      Lisäys 6
      
         ISTUIMIEN SELKÄNOJAN TAKAOSAN ENERGIANVAIMENNUSOMINAISUUDET
      
      
                  1.
               
               
                  Tämän säännön 2.21 kohdassa määritellyllä viitealueella sijaitsevat istuimien selkänojien takaosan osat on valmistajan pyynnöstä todennettava säännön nro 21 liitteessä 4 vahvistettujen energianvaimennusvaatimusten mukaisesti. Tätä varten kaikki asennetut varusteet on testattava kaikissa käyttöasennoissa lukuun ottamatta pöytiä, jotka testataan säilytysasennossa.
               
            
                  2.
               
               
                  Tähän testiin on viitattava istuimen tyyppihyväksyntää koskevassa, tämän säännön liitteessä 1 olevan mallin mukaisessa ilmoituslomakkeessa. Piirustus, jossa näkyy energianvaimennustestillä todennettu istuimen selkänojan alue, on liitettävä mukaan.
               
            
                  3.
               
               
                  Tätä testiä voidaan soveltaa muihin ajoneuvon osiin kuin istuimeen (lisäyksessä 1 oleva 3.5.3 kohta ja lisäyksessä 7 oleva 2.3 kohta).
               
            
   
      Lisäys 7
      
         SIVUTTAIN SUUNNATUILLA ISTUIMILLA OLEVIEN MATKUSTAJIEN SUOJAAMISTA 7.4.4 KOHDAN MUKAISESTI KOSKEVAT VAATIMUKSET
      
      
                  1.
               
               
                  Etummaisen sivuttain suunnatun istuimen ja tämän etummaisen sivuttain suunnatun istuimen edessä olevan ajoneuvon osan välinen etäisyys saa olla enintään 450 mm. Kaikki mittaukset on tehtävä 1 000 mm etummaisen sivuttain suunnatun istuimen vertailutason yläpuolella (ks. kuva 1).
               
            
         Kuva 1
      
      
         Sivuttain suunnattuja istuimia koskevat sijaintivaatimukset
      
      
         
      
                  2.
               
               
                  Etummaisen sivuttain suunnatun istuimen edessä olevan ajoneuvon osan (esim. väliseinä, seinä tai eteenpäin suunnatun istuimen selkänoja) on täytettävä seuraavat vaatimukset, jotta se suojaa kyseisessä etummaisessa sivuttain suunnatussa istuimessa olevaa matkustajaa (ks. kuva 2):
                  
                              2.1
                           
                           
                              Tällaisen ajoneuvon osan korkeuden on oltava vähintään 1 020 mm etummaisen sivuttain suunnatun istuimen vertailutason pohjalta; ja
                           
                        
                              2.2
                           
                           
                              Ajoneuvon osan todellisen iskualueen on oltava leveydeltään 200 mm ja korkeudeltaan 580 mm. Tämän alueen on sijaittava siten, että pystysuuntainen keskilinja on 50 mm etummaisen sivuttain suunnatun istuimen H-pisteen takana; ja
                           
                        
                              2.3
                           
                           
                              Paikalleen asetetun ajoneuvon osan vastaavan pinnan on tämän H-pisteen kautta pystytasolle projisoituna peitettävä vähintään 95 prosenttia todellisesta iskualueesta. Tämän ajoneuvon osan on täytettävä lisäyksessä 6 esitetty energian absorptiota koskeva vaatimus.
                              
                                          2.3.1
                                       
                                       
                                          Jos vastaavassa pinnassa on aukko (tyypillisesti kaksi eteenpäin suunnattua istuinta, joiden välissä on aukko), kullekin aukolle on määriteltävä etäisyys käyttämällä palloa, jonka halkaisija on 165 mm. Pallo on asetettava kiinni aukon reunoihin sellaisessa aukkoalueen pisteessä, jossa pallo eniten tunkeutuu aukkoon, ottaen huomioon, että mitään kuormitusta ei ole määrä kohdistaa. Pallon kahden kosketuspisteen välisen etäisyyden on oltava alle 60 mm.
                                       
                                    
                        
            
                  3.
               
               
                  Valmistajan valinnan mukaan voidaan tehdä lisäyksen 1 mukainen testi, jossa käytetään sivuttain suunnattuihin istuimiin soveltuvaa nukkea.
               
            
         Kuva 2
      
      
         Etummaisen sivuttain suunnatun istuimen edessä olevaa ajoneuvon osaa koskevat sijaintivaatimukset
      
      
         
   
   
      LIITE 1
      
         ILMOITUS
      
      (Enimmäiskoko A4 (210 × 297 mm))
      
         
      
         
   
   
      LIITE 2
      
         ILMOITUS
      
      (Enimmäiskoko A4 (210 × 297 mm))
      
         
   
   
      LIITE 3
      
         HYVÄKSYNTÄMERKKIEN SIJOITTELU
      
      1.   Istuimen hyväksyntämerkin asettelu
      
         
      Yllä oleva istuimeen kiinnitetty tyyppihyväksyntämerkki osoittaa, että kyseinen istuintyyppi on istuinten lujuuden osalta hyväksytty liitteessä 4 olevan 2 kohdan mukaisesti tehdyllä testillä Alankomaissa (E4) numerolla 032439. Hyväksyntänumero osoittaa, että hyväksyntä myönnettiin säännön nro 80 mukaisesti, sellaisena kuin se on muutettuna muutossarjalla 03.
      2.   Ajoneuvotyypin hyväksyntämerkin asettelu
      
         
      Yllä oleva ajoneuvoon sijoitettu hyväksyntämerkki osoittaa, että kyseinen ajoneuvotyyppi on hyväksytty Alankomaissa (E4) hyväksyntänumerolla 032439 ajoneuvossa olevien kiinnityspisteiden osalta. Hyväksyntänumero osoittaa, että hyväksyntä myönnettiin säännön nro 80 mukaisesti, sellaisena kuin se on muutettuna muutossarjalla 03.
   
   
      LIITE 4
      
         Menettely moottoriajoneuvojen istumapaikkojen H-pisteen ja todellisen ylävartalokulman määrittämiseksi
          (1)
      
      
                  Lisäys 1
               
               
                  –
               
               
                  Kolmiulotteisen H-pisteen määrityslaitteen kuvaus (1)
                      (2)
                  
               
            
                  Lisäys 2
               
               
                  –
               
               
                  Kolmiulotteinen vertailujärjestelmä (1)
                  
               
            
                  Lisäys 3
               
               
                  –
               
               
                  Istumapaikkoja koskevat vertailutiedot (1)
                  
               
            
         (1)  Siten kuin ne on määritelty ajoneuvojen rakennetta koskevan konsolidoidun päätöslauselman (R.E.3) liitteessä 1 (asiakirja ECE/TRANS/WP.29/78/Rev.2). www.unece.org/trans/main/wp29/wp29wgs/wp29gen/wp29resolutions.html
      
         (2)  Tietoja H-pisteen määrityslaitteen rakenteen yksityiskohdista: Society of Automotive Engineers (SAE), 400 Commonwealth Drive, Warrendale, Pennsylvania 15096, Yhdysvallat. Laite vastaa ISO-standardissa 6549–1980 kuvattua laitetta.